ایسراییل قوه‌لری قدس-ده "بیچاق‌لی هوجوما جهد" ادعاسی ایله بیر فیلیسطین‌لی قادینی گولله‌له‌ییب.
ایسراییل قوه‌لری ایشغال آلتینداکی دوغو قدس-ده بیر فیلیسطین‌لی قادینی "بیچاق‌لی هوجوما جهد" ادعاسی ایله وورا‌راق یارالاییب.
ایسراییل مطبوعاتیندا یئر آلان خبره گؤره، ایسراییل قوه‌لری دوغو قدس-ون شیخ جراح بؤلگه‌سینده‌کی تراموا  ایستگاهیندا فیلیسطین‌لی قادینا آتش آچیب.
قادین‌ین "ایسراییل‌لی‌لره قارشی بیچاق‌لی هوجوما جهد ائتدیگی" ادعا ائدیلیب.
ایسراییل پولیسیندن وئریلن یازی‌لی آچیقلامادا قادین شوبهه‌لی‌نین یونگول یارالاندیغی، ایسراییل‌لی‌لر آراسیندا خسارت آلان اولمادیغی بیلدیریلیب.
هله‌لیک فیلیسطین رسمی‌لریندن مسئله ایله باغلی هئچ بیر آچیقلاما وئریلمه‌ییب.
